**KATIE SOUZA 2**

 **SID**: Mai vendégemet Isten arra tanította, hogyan gyorsíthatja föl a természetfölötti gyógyulást. Kulcsokat kapott erre. Sokan meg fognak gyógyulni úgy fizikailag, mint érzelmileg is, mialatt tanít majd a Király Gyilkosról.

**SID**: Helló. Sid Roth vagyok Katie Souza-val. Isten hozott világomban, ahol természetes a természetfölötti! Ahogy Katievel beszélek, nehéz elhinni, hogy benne volt keményen a drogokban, sőt saját labora volt, és fegyveres autósüldözésben volt. Drogtartozások begyűjtője volt, mikor börtönbe zárták és ott találkozott az Úrral, akivel élő kapcsolata lett, sőt, természetfölöttien kiszabadította a börtönből. Nagyon jó Ő hozzád!

***KATIE****: Igen.*

**SID**: De mesélj arról, mikor néhány évvel később, mikor már szabad voltál és elmentél a Bétel Gyülekezetbe. Miért mentél oda?

***KATIE****: Édesanyám akkor már 25 éve komoly beteg volt. Egyszer megcsípte egy lymes kullancs, amely olyan bakteriális fertőzést okozott a szervezetében, hogy reumás lett és szó szerint elkezdte belülről emészteni a testét, megtámadta a csontokat és porcokat. Térdeit és csípőjét is tönkretette, műtérdet és csípőt kellett műtétileg betenniük, majd azt is ki kellett szedniük, mert a betegség még a műrészeket is elkezdte fölemészteni. Őrület.*

**SID**: Szóval, hallottad, hogy sok csoda történt abban a gyülekezetben, pedig azelőtt még csak nem is hallottál róla. Elmentél tehát a Bétel Gyülekezetbe. Elmondanád hol van?

***KATIE****: Kaliforniában, Reddingben. Semmit nem tudtam még akkor a Bétel Gyülekezetről, de Isten egyszerűen utasított, hogy menjek oda. Azt mondta: „Amikor ott leszel, rád adom a Máté 10 kenetét és képes leszel kiűzni démonokat és meggyógyítani betegeket.” Így hát fölültem a repülőre és a büntetett előéletem miatt háromszor kellett átszállnom, mire eljutottam oda... Akkor tudtam csak meg, mikor már ott voltam, hogy az a gyülekezet világhírűen ismert a jelekről és csodákról. A második esti alkalmon, két hölgy imádkozott értem kézrátétellel és Isten folyékony szeretete töltött be és megkaptam kenetét.*

**SID**: Mit éreztél ekkor? Mi ment benned végbe mindeközben?

***KATIE:*** *Olyan érzés volt, mintha Isten sűrű folyékony szeretete töltött volna be, karjaim egyre jobban elnehezedtek. Kissé így járkáltam körbe. És tudtam, mivel a fizikai testemben is éreztem egy kézzelfogható érintését az Úrnak, azt mondtam: „wow, még a hitemet sem kellett gyakorolnom, mégis valami hatalmas dolog történt!”*

**SID**: Oké. Szóval tudta, hogy valami nagy dolog történt. Azért is tudta, mivel Isten maga mondta neki, hogy amikor majd imádkozik a betegekért, azok meg fognak gyógyulni. És a számára legfontosabb személyért akart így imádkozni, a saját édesanyjáért. Szóval bementél, mint Isten nagy embere, aki most ráteszi a kezét az anyukájára és ő meggyógyul majd. És mi történt?

***KATIE****: Nos, minden ígérettel rendelkeztem, hiszen Isten azt mondta, hogy nagy dolgok fognak történni. Gondoltam, mostmár a kenetem is megvan erre és ahogy kézrátétellel imádkozni kezdtem édesanyámért, éreztem egy hatalmas forróságot, amit még soha azelőtt nem éreztem. Nagyon izgatott lettem, meg voltam győződve, hogy anyukám mindjárt fölugrik és meggyógyul. De csak imádkoztam és imádkoztam és semmi nem történt. Másnap is, harmadnap is imádkoztam, de semmi nem történt. Majd édesapám, akit prosztatával kellett volna műteni és épp a sürgősségiről jött haza, ahol előírták két műtétre is, rátettem a kezem és ő azonnal meggyógyult. Két hét múlva törölniük kellett a műtéteket, mert az orvos nem talált semmi rendellenességet.*

**SID**: Oké. Tehát érzed a forróságot a kezeidben, miközben az édesanyádért imádkozol és tudod, hogy valaminek történnie kellene, mégsem történik semmi. Édesapád viszont azonnal meggyógyult, azonnali csoda folytán. Mégis mi volt, ami blokkolta, vagy meggátolta anyukád gyógyulását?

***KATIE****: Épp ezt kérdeztem Istentől: „Uram, mi folyik itt?” Azt felelte: „Olvasd el a Bibliában a Máté 10-ben a kenetről szóló részt és nézd meg Jézus mit mondott, amikor kenetét adta a tanítványokra!” Szóval megnéztem és azt találtam a 8. versben, hogy Jézus kenetet adott rájuk, hogy meggyógyítsák a betegeket és kiűzzék a démonokat. Az Úr azt mondta: „Néha először a démonokat kell kiűzni, akik beteggé teszik az embereket, mielőtt meg tudnád őket gyógyítani!” Én pedig: „Oké, rendben, akkor ezt fogom tenni.” Szóval elkezdtem imádkozni minden lehetséges démon ellen, aki a földön létezhet, mégsem történt semmi. Azt mondtam: „Istenem, akkor most mi van?” Azt mondta az Úr: „Harcolsz és ez jó. De most a sorrendet is meg kell tanulnod, mert rossz sorrend szerint harcolsz az ellenséggel. A sötétség királysága úgy működik, mint a hadsereg. Ott rangok vannak.” Azt mondta: „Nem harcolhatsz a legalsó szintről fölfelé haladva a rangsorban. Meg kell tanulnod föntről kezdve a harcot lefelé!” Majd elvezetett az Efézus 6:12-höz. A kibővített fordításban látható ezeknek a démoni lények rangbeli sorrendje is, hogy hogyan működik az ellenség királysága. Azt mondja: „Nem test és vér ellen van tusakodásunk, hanem szellemi uralkodók, fejedelemségek, tehát hatalmasságok, majd gonosz szellemek ellen.” Az Úr azt mondta: „Ez a sorrend!” Szóval az első a sorrendben egy uralkodó, aki nem más, mint egy zsarnok király. Egy király csak akkor király, ha van alatta egy királyság. Tehát ki van az ő királyságában? A sorrendben a következők: fejedelmek és hatalmasságok. A webster szótár szerint ezek a hatalmasságok „angyali rangsort” jelentenek. Szóval rangra utalnak. Amikor kijelentéssé vált ez bennem azt mondta az Úr: „Ha megtanulod legyőzni az uralkodót, tehát a királyt, akkor a rangsorban alatta szolgálók is meg kell, hogy adják magukat neked.” Azt mondtam: „Oké Uram, hol van ez a Bibliában?” Válasz: „Dávid és Góliátnál.” Elolvastam újra azt a történetet és láttam Sid a szemem előtt. Az Irzáeliták és a Filiszteusok serege csatarendben fölállt egymással szemben, harcra készen, azonban nem kezdődött el a csata, mivel az ellenségnek volt egy bajnoka, egy nagy kutya, aki megharcolta a csatáikat. Minden nap jött Góliát és azt kiáltotta: „Válasszatok magatok közül valakit, aki megküzd velem” és mindenki tudta, hogy amelyik csapat erős embere győz, annak fog behódolni az egész hadsereg. És pont ez történt. Dávid jött, levágta Góliát fejét a Filiszteus hadsereg előtt, ez szimbolizálta, hogy a „fejtől” tehát a befedettségüktől lettek megfosztva. A következő versben azt olvashatjuk: „Látták a Filiszteusok, hogy bajnokukat legyőzték, így szétszéledtek, elmenekültek.” Nem keltek föl harcolni, Sid. Harc nélkül menekültek el, ahogy legyőzték az erős emberüket. Pontosan így működik a démoni királyság is. Ha megtanuljuk hogyan menjünk a tophoz és hogyan mozdítsuk ki ezeket a királyokat, vagy uralkodókat a hatalmukból, akkor az összes rangban alattuk lévő démoni erő meghajol előttünk. Sokkal könnyebb így a harc!*

**SID**: Ami számomra még nagyon izgalmas Katievel kapcsolatban, hogy tudja, hogyan tud természetfölöttien a Mennybe menni, hogy onnan kijelentést kapva, lehozza azt a Földre, most pedig fölfedezte azt, amit ő úgy nevez: „Király Gyilkos kenet.” Fogd a fejet, vágd le azt és az icipici démonok, akik a fej alatt vannak, rettegve menekülnek majd. (Mindjárt visszajövünk).

**SID**: Helló. Sid Roth vagyok Katie Souza-val. Annyira izgatott vagyok attól a kijelentéstől amit kapott. Ha megszabadulsz a főkutyától, a fő démontól, akinek erőssége van az életed fölött, ha őt kiütöd, az összes többi démon is elmenekül. Neked azért is nagyon meg kellett ezt tanulnod, mivel börtönben lévő emberek felé is szolgálsz, tehát hatalmas mennyiségű démonnal kerülsz szembe állandóan, és lehetetlen egyesével elbánnod velük. Szóval meg kellett értened ezt az alapelvet, melyet te „király gyilkos kenet”-nek neveztél el. Magyarázd ezt el.

***KATIE****: Jézus maga mondta a Máté 12:29-ben, hogy előbb meg kell kötöznünk a hatalmast, vagy erős embert ahhoz, hogy kiraboljuk házát. Jézus is pont ezt tette. Az Efézus 6:12-ben pedig rangsorolásra kerülnek: uralkodók, vagy fejedelmek, hatalmasságok és gonosz szellemek. Ezek az uralkodók a királyok. Egyetlen király sem király addig, amig nincs alatta királyság. Tehát a legnagyobbat kell legyőznöd ahhoz, hogy a többi is behódoljon neked. Ez a kulcs a tömeges szabadulásokhoz is, ill. hogy a szabadulás felgyorsított tempóban mehessen végbe. Édesanyám csupán az a példa volt, akin keresztül ezt megtanulhattam. Volt valami ami blokkolta, gátolta a gyógyulását. Amikor megkérdeztem az Urat, hogy miről van szó, elkezdte letölteni számomra a választ. Azt mondta: „Nem ő az egyetlen, aki gyógyulását blokkolja valami.” Majd megkérdeztem Istent, hogy ki az az uralkodó király, aki az édesanyám fölött uralkodik. Majd elcsendesedtem és azt hallottam a gondolataimban: Ézsaiás 14. Gyorsan kikerestem és Sid, a legnagyobb megdöbbenésemre ott volt a király. Méghozzá Babilon gonosz királya. A természetes szinten Nabukonodozor volt Babilon királya, aki fogságra vitte az Izraelitákat. Így van? Azonban szellemi szinten, a sátáni babilon király is épp ezt teszi. Ugyanaz a munkája, vagy feladata. Isten népét fizikai fogságba ejti betegségeken keresztül. Ha tanulmányozod az Ézsaiás 14-et, láthatod, hogy ez teljesen ugyanaz a munkaköri leírás, melyet a démonok tesznek, fizikai rendellenességeket okozva az embereknek. Olyanokról beszél, hogy „elgyengít bennünket, fájdalmat okoz, megsemmisít. Tehát ő az a király, aki bennünket fizikai rabságba, vagy fogságba ejt. Ahogy megkaptam róla ezt a kijelentést, azt mondtam: „Oké Uram, nem tudom hogy bánjak el vele, ezért légy szives lépésről-lépésre add nekem az instrukciókat, hogy mit tegyek!”*

**SID**: Ez csodálatos.

***KATIE****: Igen, elég elképesztő. A kezemben volt a legfontosabb fegyver, mely Isten Igéje. Szóval magam elé tettem a Bibliát kinyitva az Ézsaiás 14-nél és azt mondtam: „Le fogom győzni ezt a királyt a Szentírással!” Szóval elkezdtem hangosan felolvasni az Ézsaiás 14-et úgy, hogy azt őrá mondtam ki harci állásban! Egész testem elkezdett égni. Lángba borult a hátam, a lábam. És a 12-es versben, ahol azt mondja az Ige, hogy levettetett, méghozzá a 2. Mennybe, mert ott van a trónja, elkezdtem ellene menni, hogy kimozdítsam pozíciójából. Elkezdtem parancsolni neki: „Ess el, a Jézus nevében! Ess el, ess el, ess el!” Majd hirtelen egy nyílt látomásban megláttam ezt a lényt. Olyan magas volt, hogy fölért a felhőkig és elkezdett esni le a földre. Erre én: „Wow, Uram, mi ez?” Majd az Úr emlékeztetett arra a történetre, amikor Jézus ott volt 12 tanítványával és fölkente őket a Máté 10-ben, ugyanaz a kenet volt az, amit a Bétel Gyülekezetben is megkaptam. A tanítványok úgy jöttek vissza, hogy örömmel újságolták Jézusnak: „Még a démonok is engednek nekünk a te nevedre.” Erre Jézus: „Láttam a sátánt lehullani az égből.” Tehát ő tudta, hogy sátán királysága, az ő királyainak királyságai kimozdultak hatalmuk helyéről és lehullottak onnan, amikor a tanítványok kimentek kenetében.*

**SID**: Épp ezt láttad a látomásodban.

***KATIE****: Pontosan! És attól fogva Sid, mindenütt természetfölötti csodák törtek ki.*

**SID**: Kezdjük az édesanyáddal. Te épp egy másik országban voltál, méghozzá Ausztráliában. Mi történt?

***KATIE****: Nos, ez hat hónappal később történt. Ezt megelőzően már fokozatosan megszabadult a dilaudid függőségből, mely hasonló a morfiumhoz, melyet tíz éven keresztül használt.*

**SID**: Csak kiváncsiságból hadd kérdezzem, mit jelent a fokozatos szabadulás? Mennyi idő kellett hozzá?

***KATIE****: Három nap. Kb. 30 nap kellett az áttörésig, de utána mindössze 3 nap alatt teljesen szabad lett tőle.*

**SID**: Mennyi ideig volt függő ettől?

***KATIE****: Tíz évig.*

**SID**: Wow.

***KATIE****: Ugyanolyan hatása van, mint a heroinnak, azzal a különbséggel, hogy ezt orvos írja föl. A Babilon király bukása után megszabadult ettől, és más emberek is elkezdtek szabadulni, óriási áttöréseket tapasztaltunk. Emberek azonnal meggyógyultak vírusos fertőzésekből, tüdőgyulladásból. Egyik embernek elfertőzött egy sebe és csupa genny volt, ahogy eltávolítottuk Babilonia királyát, melegséget érzett és teljesen meggyógyult a keze, a seb eltűnt. Másnap orvos is megnézte és mondta, hogy teljesen jól van. Heroin függők azonnal megszabadultak minden elvonási tünet nélkül. Ahogy felfedtük ennek a királynak a kilétét, és elkezdtük leparancsolni az emberekről, jelek és csodák törtek ki mindenfelé.*

**SID**: Rendelkezel egy másik nagyon fontos eszközzel is. Már korábban beszéltünk erről és ez pedig a Dicsőség Fénye. Magyarázd ezt el.

***KATIE****: Nos, a Malakiás 4:2 azt mondja a kibővített angol fordítás szerint: „Feltámad nektek az igazság napja, gyógyulás lesz szárnyai és sugarai alatt.” Ki az igazság? Jézus! A Messiás! A sugarak pedig fénysugarak. A szárnyak olyan, mint az imakendő, ami Isten Dicsőség Felhőjét jelképezi. Szóval Jézus fölkel és dicsőségében, és fényében gyógyulás van! És ahogy említetted, épp Ausztráliában voltam, amikor az Úr azt mondta nekem: „Kezdj el ebben a kijelentésben járni és szabadítsd föl ezt a fényt!” Ezt nagy távolságban is megteheted, mivel a fény sebessége másodpercenként 186,000 mérföld, ugye? Szóval azt mondta? „Szabadítsd föl a Dicsőség Fényét az édesanyád csípőjébe!” Először csak az egyik csípőjébe.*

**SID**: Ausztráliából?

***KATIE****: Igen, Ausztráliából! Így is meggyógyulhat. Szóval elkezdtem fölszabadítani a hitem a Dicsőség Fényére. Két nappal később felhívtam, ő semmit nem tudott arról amit tettem, majd azt mondta: „Egy angyali lény jött a szobámba és átadott egy hatalmas fénysugarat, mely belém jött.” Én pedig: „Épp ezért imádkoztam!” Akkor belelkesedtem és elkeztem imádkozni a másik csípőjéért is, melyet eltávolítottak korábban, mivel a betegség teljesen felemésztette. Repülőn ültem útban hazafelé, amikor Isten szólt hozzám és azt mondta: „A Dicsőség Fénye helyreállította a csípőjét, azonban a lába kimozdult a helyéről.” Majd azt mondta: „Csináld a Mennydörgést!” Azt mondtam: „Mennydörgést?” Majd „Ok Uram, mi a Mennydörgés?” Beírtam a szót a Bibliai kereső programba és kiadta az Ezékiel 37:7-et: „Prófétáltam ahogy az Örökkévaló megparancsolta, és ekkor nagy mennydörgést hallottam. Azután láttam, hogy a csontok nagy zörgés közepette kezdtek egymáshoz illeszkedni.” Ahogy leszálltam a repülőgépről, rohantam anyám házába, el sem mondtam neki, hogy mit csinálok, csak azonnal elkezdtem parancsolni, hogy illeszkedjenek a csontok a lábában és álljanak helyre a csípőjében. Ő feküdt ekkor, fogalma sem volt arról miért mondok ilyeneket, egyszer csak annyit mond: „Ú, ú!” Erre én: „Mit érzel?” Válasz: „Fájdalmat.” Kérdeztem: „Milyen fájdalmat?” Erre ő: „Hát, nem is annyira fájdalmas, inkább olyan, mintha egy kisiklott vonatot visszatennének a sínekre. Valami helyére került.” Sid, úgy álltak helyre a csontjai, hogy én egy újjal sem értem hozzá!*

**SID**: Tanultál Isten Dicsőség Fényéről. Milyen típusú csodákat láttál a Dicsőség Fényének felszabadításakor?

***KATIE:*** *Mindenféle dolgokat láttunk. Bőrproblémák, csont, szem betegségek. Többen is voltak akik valamilyen szem problémából gyógyultak meg.*

**SID**: Neked is volt egy melanoma bőrrákod amiről már beszéltél.

***KATIE:*** *Igen. A Dicsőség Fénye jelent meg ott is, ami leszárította azt a bőrömről három napon belül. A Dicsőség Fényét alkalmaztam.*

**SID**: Szeretnék még többet is hallani erről, ahogy visszajöttünk a szünet után!

**SID**: Helló. Sid Roth vagyok Katie Souza-val. Katie, vannak úgynevezett lelki sebek, olyan dolgok, melyeket magunkban hordozunk sokszor egy életen át, ha például megbántottak, vagy valami rossz ért bennünket. Te azt találtad, hogy a Dicsőség Fényével sokkal gyorsabban begyógyulnak ezek a sebek. Így van?

***KATIE****: Igen. Ez egy olyan gyorsító eszköz, melyet Jézus adott nekünk erre az időszakra, hogy emberek lelki sebei is sokkal hamarabb begyógyuljanak, mint egyébként.*

**SID**: Hát, azzal az élettel, amit te éltél biztos, hogy rengeteg lelki sérülést szedtél össze.

***KATIE****: Az biztos.*

**SID**: Mesélj el egy olyan esetet, amikor megszabadultál egy ilyen lelki sebtől.

***KATIE****: Nos, a lelki sebeket bűn okozza. Vagy valaki más vétkezett ellened, vagy te vétkeztél saját magad ellen, ezek mind sérüléseket okoztak neked, mint ahogy nekem is oly sokszor. És mivel bűn miatt keletkeznek, ahhoz jogi hozzáférést kapnak démonok, hogy gyötörjenek, kínozzanak. Az egyik megjelenése az ilyen gyötréseknek a fizikai betegség. Ahogy Virginiába tartottam egy szolgálati körútra, és megérkeztem a reptérre, ami egy új terület, ahol soha azelőtt nem jártam és elkezdtem nagyon betegnek érezni magam, majd tényleg nagyon beteg is lettem. 40 fokos lázam lett, súlyos gyulladások kezdtek a testem szinte minden részén megjelenni, torokfájás, és minden amit el tudsz képzelni, alig bírtam gondolkodni is. A múltban, ha ennyire gyorsan megbetegedtem, azonnal elkezdtem szellemi háborút folytatni, ordítottam és megdorgáltam a démonokat és mindez. Most viszont már megértettem miről beszélt Jézus a János 14:30-ban: „Jön a világ fejedelme, de bennem nincs semmilye!” Jézus ugye emberként jött el erre a világra, volt lelke és szelleme, de soha nem vétkezett, nem volt benne bűn, tehát akkor semmilyen lelki sérülés sem lehetett benne, mert azt bűn okozza. Az ellenségnek semmilye sem volt Benne.*

**SID**: Hát, az Ő életének kezdete emiatt sokkal jobb volt az enyémnél és tiednél is, bűntelenül indult...

***KATIE****: Pontosan. Azonban most ad nekünk egy olyan eszközt, mellyel mindnyájan ebbe az irányba haladhatunk!*

**SID**: Helyreállunk.

***KATIE****: Ő helyre tud állítani bennünket az eredeti teremtési állapotra. Ahogy megértettem ezt, tudtam, ha olyanná kezdhetnék válni, mint Jézu,s és alkalmaznám Isten Dicsőségének Fényét a lelkemre, akkor semmi nem lesz bennem, ami közös lenne valamivel, ami démonikus. Tehát semmilyen démoni erőnek nem lenne hatalma fölöttem. Látod, épp ez az, ami eddig hiányzott. Dorgáltunk, harcoltunk, viaskodtunk, mégsem nyertük meg a csatákat és azon tűnődtünk, vajon mi az oka. De ha még mindig vannak benned belül a lelkedben sebek, melyeket bűn okozott, akkor a démoni erőknek legális joguk van arra, hogy zaklassanak. Tehát itt voltam, teljesen lebetegedve és azt gondoltam: „Oké, kell, hogy legyen valami a lelkemben, egy olyan lelki seb, melyet bűn okozott, ami közös bennem és azokkal a démoni erőkkel, melyek ebben a régióban, ezen a területen uralkodnak. És ami bennem van, legális jogot ad nekik arra, hogy beteggé tegyenek. Ahelyett, hogy szellemi háborúba kezdtem volna, kényelmes helyzetbe helyezve magam elcsendesedtem, hogy befogadjam Isten Fényét a lelkembe. A tanításokban lépésről lépésre elmagyarázom ennek menetét, mely teljesen Biblikus és pontosan rámutat arra, hogy lehet ezt tenni. Szóval elkezdtem Isten Dicsőségének Fényét behívni a lelkembe és ekkor volt egy látomásom. Öt megsebbzett lényt láttam bújkálni szobákban. Ezek a szobák a lelkem különböző részeit jelképezték. Isten ekkor azt mondta: „Menj, fogd meg ezeket és hozd ki a Dicsőség Fényébe.” Szóval megfogtam és összegyűjtöttem ezeket egy helyre, majd Isten Szelleme hirtelen körbevette őket és elárasztotta dicsőségével és fényével, és begyógyultak ezek a sebek. Ezután úgy voltam, hogy „Oké, mostmár begyógyultak ezek a sebek, akkor kiűzhetek minden démoni erőt. Tahát szólítottam ezeket a szellemeket, hogy jöjjenek a felszínre és menjenek kifelé belőlem. Sid, legnagyobb megdöbbenésemre, ahogy feljött a szellem, füllel hallható hangon szólt hozzám.*

**SID**: Tényleg?

***KATIE****: Ez volt a legdurvább átélésem valaha. Ráadásul olyan hangosan beszélt, hogy az egész stúdiót betöltötte a hangja. Ahogy feljött és nagy hanggal megszólalt, azt mondta: „Mit akarsz?” Én erre: „Kifelé belőlem, a Jézus nevében!” Sid, úgy jött a felszínre, hogy fizikailag éreztem a csápjait, amint a testem köré fonódva leszakadt a testemről és azon nyomban meggyógyultam.*

**SID**: Akkor mesélj most valaki másról is, akinek a Dicsőség Fényében helyreállt a lelke.

***KATIE****: Volt egy hölgy az egyik alkalmunkon, és mindenkit kértünk, hogy helyezze magát kényelmes pozícióba, hogy „soaking”-olhasson a dicsőségben és a fényben. Ez a hölgy is feküdt, mialatt volt egy látomása. Egy kőtáblán látta magát úgy, hogy gumibaba volt rajta. Pont úgy nézett ki mint ő, csak felfújt állapotban, mint egy lufi, kövéren és csúnyán. Démonok hozzátűzték a testéhez ezt a babát és ő, aki alatta volt ennek, nem tudott megválni ettől. Azonnal tudta a szellemében, hogy az Úr azt mutatta meg neki ezzel, hogy démonikus erők próbálják a lelkére erősíteni azt az érzést, hogy ő így néz ki: felfújtan, dagadtan és csúnyán. Ekkor elkezdett a Dicsőség Fényére koncentrálni és azt hívta be a lelkébe. Majd hirtelen fénylángok teremtek a szobában és kidurrant ez a felfújt baba, leeresztett és ő már ekkor képes volt alóla kiszabadulni és kimenekült a démonok karmaiból. Ez decemberben történt és mivel köztudott, hogy a karácsony körüli időszak az, amikor mindenki elereszti magát egy kicsit az evésben, és enged a sütiknek és egyebeknek. És ez a hölgy is evett-ivott mindenféle édességet és emellett, anélkül, hogy próbált volna fogyni, három héten belül 7 kilót fogyott.*

**SID**: Szóval a Dicsőség Fényében újra az Ádámi, eredeti állapotunkra állhatunk helyre?

***KATIE:*** *Igen. Ez oda vezet vissza, szisztematikusan át tud menni az időn. Minden helyre be tud törni, ahol meg lettél sebezve. Ha valaki elhagyott, vagy molesztált, vagy valamivel megbántott, vagy alkoholt, vagy drogot vettél magadhoz. Ez vissza tud vezetni az eredeti állapotodhoz és ezeket a sebeket, melyeket bűn okozott, Jézus vére alá helyezheted a Dicsőség Fényében, és meggyógyulsz! Tudod, hogy az az ember, akiben légió volt, tehát több ezer démon, tudod miért volt képes azoknak a szellemeknek a befolyása alá kerülni?*

**SID**: Miért?

***KATIE:*** *Mert a lelkének sebeiből élt. Háromszor is mondja az Igében, hogy a sírboltokban élt ez az ember. Éjjel és nappal is, a sírboltokban, a sírkövek között lakozott. Így van? Azt gondoltam, ez nagyon érdekes, hogy háromszor is említi. Vajon mi lehet ennek jelentése. Kikerestem és azt találtam: „a sírkövek, síremlékek olyan műemlékek, melyek állandó emlékezést biztosítanak.”*

**SID**: Tehát az emlékeinkbe vésődve, a lelkünkbe vannak eltemetve?

***KATIE****: Pontosan!*

**SID**: És a Dicsőség Fénye pedig ki tudja égetni belőlünk ezt az emléket!

***KATIE****: Pontosan! Tudod, ugyanebben a részben, amikor Jézus találkozik ezzel az ördöngőssel, akiben a légió van, azt mondja az a gonosz szellem Jézusnak: (a magyar ezt úgy mondja: mi közünk van hozzád...) az angolban: „Jézus, mi a közös benned és bennünk?”Tehát mi a közös köztünk, ne gyötörj minket. De Jézus mit mond a János 14:30-ban? „Jön a világ fejedelme, de nincs bennem semmilye!” Tehát nincs hatalma fölöttem. Ez a szellem fölfedezte: „Hmmm, valami más ebben a Jézus emberben, nincs lelki sebe. Nincs semmi a lelkében, ami közös lenne velem, így nem vagyok képes gyötörni őt...”*

**SID**: Katie, amikor börtönökben szolgálsz, ott nagyon gyorsan kell mindent végezni, és Isten épp ilyen eszközöket adott neked, melyekkel fölgyorsíthatók a doldok. Tudnál imádkozni nézőinkért most, hogy a Messiás gyógyító Dicsőség Fénye elárassza és betöltse őket, és meggyógyuljanak most?

***KATIE****: Kihirdetem most azonnal, hogy a Dicsőség Fénye szó szerint vigyen vissza az időben minden olyan helyre, ahol a lelked valaha is megsérült. Lehet, hogy valaki elhagyott, magadra hagyott, vagy talán barátságok mentek tönkre és megbántottak. Lehet a férjed, vagy feleséged tett valami rosszat veled. A Dicsőség Fénye most azonnal menjen be a lelkedben azokra a helyekre! A Jézus Krisztus vére mosson el minden bűnt, a Dicsőség Fénye pedig gyógyítsa be a sebeket. Parancsolok minden lelkedben lévő sebnek, hogy szisztematikusan gyógyuljon egyre jobban és jobban ebben a dicsőségben egészen addig, amig teljesen meggyógyulsz, az elméd és érzelmeid minden területén. Szólok most azokhoz a démoni erőkhöz, melyek gyötörtek téged, melyek a lelkednek ezekbe a sebeibe kapaszkodtak bele. Azt mondom most, hogy rátok szabadítom Jézust, a Királyt! Nincs nála nagyobb király! Ő a Királyok Királya! És minden királynak, minden uralkodó gonosz szellemnek, hatalmasságnak, melyek ezekhez a lelki sebekhez kötődnek, el kell mennetek, ahogy begyógyultak ezek a sebek a Dicsőség Fényében! Jöjjenek most az angyalok és ragyogtassák fényüket a lelkedbe és tessékeljék ki az ellenséget, mely támadta a fizikai tested, érzelmeidet, vagy elmebeli zavarokat okozott. Ezek mind meggyógyulnak most, ahogy Isten veszi Dicsőségének Fényét és a lelkedbe helyezi azt most, a Jézus nevében. A Jézus nevében!*

**SID**: Tudjátok, én hiszem ezt, sőt, rengeteg pozitív visszajelzéseket kapsz olyanoktól, akik elmebeli, vagy érzelmi problémákkal küzdött.

***KATIE****: Igen. Sokan mániákus depresszióból is meggyógyultak. Elmezavarral küzdők, vagy olyanok, akik fizikailag úgy érezték, mintha egy kéz kapargatná a fejét, vagy az elméjét. Amikor elkezdenek ilyen emberek Isten Dicsőség Fényében „soaking”-olni, úgy jönnek ki onnan, hogy már másképp beszélnek, másképp néznek ki, mint akiket kicseréltek. Az elmezavar, tehát az elme is a lélek egyik területe, melyen át be tud jönni az ellenség. Ha a lelkedben van valamilyen seb, sokszor ez fizikai betegség formájában nyílvánul meg.*

**SID**: Miközben nézel most bennüket, ez a dicsőség árad rád! Ez olyan, mint egy folyó! Mint egy folyó, melynek vize befolyik a legmélyebb zeg-zugába is teljes lényednek, most azonnal, a Jézus nevében!